مير بزرگ

مير بزرگ (پ:1588ع ۽ و: 1634ع)
مير معصوم شاھ بکري جي پٽ جو نالو آهي.”تاريخ انوارالسادات“ جو مؤلف لکي ٿو: ”مير معصوم جي گهرواري رقيه بيبي بنت سيد محمد شاهه موسوي ڪاظمي قنڌاريءَ جي بطن مان هڪ فرزند سيد مير بزرگ تولد ٿيو ۽ ان مان هڪ فرزند سيد زڪريا ٿيو{سيد ظفرياب حسين حسيني الترمذي:”تاريخ انوارالسادات المعروف گــُـلستانِ فاطمه“ (اردو)، قصبه بکر ضلع ميانوالي، ص 597}.“ مير بزرگ سن 996ھ (1588ع){سيد حسام الدين راشدي: ”امين الملڪ نواب مير محمد معصوم بکري“، سنڌي ادبي بورڊ، حيدرآباد سنڌ، 1979ع، ص 386} ۾ تولد ٿيو. ميرمحمد معصوم بکريءَ کان پوءِ، ”معصومي سادات“ مان مير بزرگ هڪ وڏي نالي وارو بزرگ ۽ اعليٰ شخصيت جو مالڪ ٿي گذريو آهي. هن پنهنجي والد جي وفات کان پوءِ، مغل شاهي دربار ۾ اهائي خاص حيثيت حاصل ڪئي، جا سندس والد کي ميسر هئي [ ڪتاب جو  نالو؛  مقالات خانائي؛ مصنف: ڊاڪٽر قريشي حامد علي خانائي؛ ايڊيشن: پهريون 2006ع؛ ڇپيندڙ:سنڌي ادبي بورڊ]  .
مير بزرگ کي هڪ نياڻي ۽ ٻه پٽ ٿيا{سيد حسام الدين راشدي: ”امين الملڪ نواب مير محمد معصوم بکري“، سنڌي ادبي بورڊ، حيدرآباد سنڌ، 1979ع، ص 384,374}. پٽ جو نالو ’مرزا قنڌاري‘ ھيس جنھن جو ذڪر ’ذخيرې الخوانين‘ ۾ آيو آهي{سيد حسام الدين راشدي: ”امين الملڪ نواب مير محمد معصوم بکري“، سنڌي ادبي بورڊ، حيدرآباد سنڌ، 1979ع، ص 386}.  ٻيو پٽ مير محمد زڪريا هيس{سيد حسام الدين راشدي: ”امين الملڪ نواب مير محمد معصوم بکري“، سنڌي ادبي بورڊ، حيدرآباد سنڌ، 1979ع، ص 386}. اصل ۾ مير بزرگ کي صرف هڪ فرزند محمد زڪريا هو، جو کيس قنڌار جي سفر ۾ ڄائو هو. انهيءَ نسبت جي ڪري هن کي ”قنڌاري“ سڏيو ويو. مير بزرگ 1042ھ (1634ع) ۾ وفات ڪئي.

 حوالا